  Виталий Пронин Шудон куспын валтӥсь герой пӧртэм дуннеосы вуылэ.Пермьысь программистъёс «Адями-лось» компьютер шудон дасяло.  Шудон лэсьтэмын Пермь улосвыл котырын улӥсь калыкъёслэн мадёсъёссы но эпоссы вылын. «Адями-лось» («Mooseman») 2d амалэн лэсьтэмын. Валтӥсь герой – шаман - шуг-секытъёсты вормон понна быгатэ пӧйшурлы пӧрмыны. Шудон куспын валтӥсь герой пӧртэм дуннеосы вуылэ. Нырысь ик поръя кулэм муртъёс дортӥ,  собере музъем вылын шуг-секытъёсын нюръяське, берло ини  вуэ инме. Шудон азинскемъяз пумен секытгес но секытгес  луэ: шур вамен потоно, гондырен нюръяськоно но мукет.Шудон лэсьтӥсьёслэн ивортэмзыя, соос турттӥзы кылдытыны вашкала калыкъёслэсь дуннезэс, возьматыны соослэсь улонзэс. Шаман ветлоз вашкала калыкъёслэн музъемзы вылтӥ, пумиськылоз мадёсъёсысь пӧйшуръёсын. Шудонын чузъяськозы калык крезьгуръёс.Али дырлы вотэсын та тунсыко шудонлэн вакчи люкетэз гинэ поттэмын ай. Быдэсак со лэсьтэмын луоз туэ арлэн пумаз.«УД» Туспуктэм: mooseman.ru Теги: дуннеын Фин-угордунне  